War a seblant ez eus tud fin a soñj dezho eo dispar ober filmoù diwar-benn ar pezh a choarvez er bed tro-dro. Perak ket ober ur film diwar-benn kudennoù ar marchadoù archant da skouer? Krach a gont istor Erwan Kermor (soutil an dave), un trader yaouank leun a fouge o labourat e Wall Street. Dizoloiñ a ra, gant sikour un enklaskourez, ul liamm etre ar marchad ha liv an amzer. Betek ar mare ma vez heuliet gant an holl hag e paouez e ren war ar machad…  Ouzhpenn un istor  start da grediñ ez eus kalzig traoù all da rebech dar film-se. An aktourien nint ket dre ret fall, met seblantout a reont kollet en tudennoù nul a zo en istor. Erwan a zo ur gwir penn-peul, dichouzañvus ha neo ket dedennus. Start eo neuze krediñ e vefe Sybille (an enklaskerez koant) ken techet da sikour anezhañ pa ne baouez ket da vezañ euzhus ganti. Michael Madsen a nem den kentoch mat en afer, met war memes tro hon eus un tamm poan o chouzout petra ra aze ken dister eo an hollad…  Ar  fin a zo e gwirionez neus forzh petra. Hag araok neus bet tamm suspens ebet, santet e vez e rankfe bezañ met ne choarvez ket. Un toullad traoù aes a zo evit krouiñ un aergelch dramatek ouzhpenn : ar sonerezh, an arnev nechus…  Soutil bepred. Bon, ale, ne bad ket 1eur30 ar film setu lakaomp eo gouzañvus.